PSTC ขาขึ้นรอบใหม่! บวกแรง 7% ลุ้นกำไรปีนี้โตเด่น 113% แนะ”ซื้อ”เป้า 2.83 บาท
PSTC ขาขึ้นรอบใหม่! บวกแรง 7% ลุ้นกำไรปีนี้โตเด่น 113% โครงการท่อขนส่งน้ำมันภาคตะวันออกเฉียงเหนือคืบหน้า 80% แนะ"ซื้อ"เป้า 2.83 บาท
PSTC ขาขึ้นรอบใหม่! บวกแรง 7% ลุ้นกำไรปีนี้โตเด่น 113% โครงการท่อขนส่งน้ำมันภาคตะวันออกเฉียงเหนือคืบหน้า 80% แนะ"ซื้อ"เป้า 2.83 บาท
13 ก.ค. 2564

ผู้สื่อข่าวรายงานว่า วันนี้ (13 ก.ค. 64) ราคาหุ้น บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ณ เวลา 15.58 น. อยู่ที่ระดับ 2.46 บาท เพิ่มขึ้น 0.16 บาท หรือ 6.96% ด้วยมูลค่าการซื้อขาย 53.45 ล้านบาท

บล.โกลเบล็ก ระบุในบทวิเคราะห์ว่า PSTC คงคำแนะนำ“ซื้อ” ภายใต้ราคาเหมาะสมอิงวิธี SOTP ที่ 2.83 บาท คาดกำไรปี 2564 กลับมาเติบโตราว 113% เทียบช่วงเดียวกันของปีก่อน เนื่องจากไม่มีการด้อยค่า และปรับเพิ่มประมาณการรายได้ปี 2564 ขึ้นจาก 2,355 ล้านบาท สู่ 3,627 ล้านบาท เนื่องจากในปี 2564 มีการรับรู้งานก่อสร้างคลังน้ำมันมันราว 1.9 พันล้านบาท เติบโต 102% เทียบช่วงเดียวกันของปีก่อน (ซึ่งรับรู้ในไตรมาส 1/2564 ไปแล้ว 360 ล้านบาท)
นอกจากนี้ คาดกำไรปี 2565 จะเติบโต 87% เทียบช่วงเดียวกันของปีก่อน จากการรับรู้รายไดจ้ากท่อขนส่งน้ำมันไปยังภาคอีสานของ และคาดย้ายเข้า SET ภายในปี 2564
ส่วนด้านโครงการท่อขนส่งน้ำมันไปยังภาคตะวันออกเฉียงเหนือมีความคืบหน้า 80% ซึ่งอยู่ระหว่างก่อสร้างท่อขนส่งน้ำมันไปยังจังหวัดขอนแก่น ขณะที่คาดว่างบการก่อสร้างจะเป็นไปตามแผนที่ 9 พันล้านบาท แม้ว่าราคาเหล็กในตลาดโลกจะเพิ่มขึ้น 64% ตั้งแต่ต้นปีถึงปัจจุบัน เนื่องจากบริษัททำสัญญาก่อสร้างในรูปแบบก่อสร้างแบบเบ็ดเสร็จ (Turn Key) ทั้งนี้บริษัทคาดว่าโครงการดังกล่าวจะแล้วเสร็จและสามารถเริ่มดำเนินการเชิงพาณิชย์ได้ในเดือนต.ค. 2564 ซึ่งไม่ได้รวมไว้ในประมาณการ